stanford-oval/wikipedia huggingface dataset:
Global Greens
Jäsenet > Jäsenpuolueet

| 0 | 1 | 2 |
| --- | --- | --- |
|  Alankomaat: GroenLinks  Albania: Partia E Gjelbër  Argentiina: Partido Verde Argentina  Australia: Australian Greens  Bangladesh: Bangladesh Green Party  Belgia: Ecolo, Groen  Bolivia: Partido Verde de Bolivia  Brasilia: Partido Verde  Bulgaria: Zelena Dvizheniye  Burkina Faso: Rassemblement des Ecologistes du Burkina Faso  Burundi: Burundi Green Movement  Chile: Partido Ecologista Verde de Chile  Dominikaaninen tasavalta: Partido Verde Dominicano  Egypti: Egyptian Green Party  Espanja: Esquerra Verda, Verdes Equo  Etelä-Korea: Green Party Korea  Georgia: Sakartvelo's mtsvaneta partia  Guatemala: Movimiento Verde  Intia: India Greens Party, Uttarakhand Parivartan Party (UKPP)  Irak: Green Party of Iraq  Irlanti: Comhaontas Glas, Verdi - Grüne - Vërc  Italia: Federazione dei Verdi  Itävalta: Die Grünen  Japani: Greens Japan  Kanada: Green Party of Canada  |  Kenia: Green Congress of Kenya  Kolumbia: Partido Alianza Verde (Colombia)  Kongo: Mouvement des Ecologistes Congolais-Les Verts  Kongon demokraattinen tasavalta: Alliance des Ecologistes Congolais-Les Verts (AECO-Les Verts)  Kreikka: Ecologist Greens  Kroatia: Orah  Kypros: Cyprus Green Party  Libanon: Lebanon Green Party  Luxemburg: Déi Gréng  Madagascar: Parti Vert Hasin’I Madagasikara  Mali: Parti Ecologiste du Mali  Malta: ADPD - Green Party  Mauritius: Les Verts Fraternels Mauritius  Meksiko: Partido Verde Ecologista de México (PVEM)  Moldova: Partidul Verde Ecologist  Mongolia: Mongolian Green party  Montenegro: Gradjanski pokret URA  Nepal: Nepali Greens  Niger: Rassemblement pour un Sahel Vert  Norja: Miljøpartiet De Grønne  Norsunluurannikko: Rassemblement des Verts Ivoiriens (RAVI)   Pakistan: Pakistan Green Party  Palestiina: Green Party of Palestine  Papua Uusi Guinea: Papua New Guinea Greens  Peru: Partido Democrata Verde  |  Pohjois-Makedonia: Demokratska Obnova na Makedonija  Portugali: Partido Ecologista "Os Verdes"  Ranska: Europe Ecologie - Les Verts  Romania: Partidul Verde  Ruanda: Democratic Green Party of Rwanda  Ruotsi: Miljöpartiet de Gröna  Saksa: Bündnis 90 Die Grünen  Salomonsaaret: Green Party of the Solomon Islands  Senegal: Convergence des Ecologistes du Sénégal  Slovenia: SMS Zeleni Evrope  Suomi: Vihreä liitto  Taiwan: Green Party Taiwan  Tanska: Socialistisk Folkeparti  Togo: Afrique Togo Ecologie  Tšad: Union des Ecologistes Tchadiens - LES VERTS  Tšekki: Zelení  Turkki: Yesiller Ve Sol Gelecek Partisi  Uganda: Ecological Party of Uganda  Ukraina: Partija Zelenykh Ukrainy  Unkari: Magyarország Zöld Pártja  Uusi-Seelanti: Green Party of Aotearoa New Zealand  Venezuela: Movimiento Ecologico de Venezuela  Viro: Eestimaa Rohelised  Yhdistynyt kuningaskunta: Green Party of England and Wales, Scottish Green Party  Zimbabwe: Green Party of Zimbabwe / United Crusade for Democracy (UCAD)  |
Global Pension Plan

Global Pension Plan tarjosi eläkevakuutusta.
Global Pension Plan (lyhennettynä GPP) oli eläkevakuutus- ja verkostomarkkinointisivusto, joka on tuomittu pyramidihuijaukseksi. Se toimi vuosina 2006−2008. Sivusto keräsi itselleen 40 euron maksun, jolla sai lupauksen jopa 55 000 euron tuotosta. Lisäksi verkostoon värvättävästä uudesta jäsenestä sai 2 000 euron palkkion. Verkkosivut lopettivat toimintansa 9. huhtikuuta 2008.
Verkosto antoi ymmärtää olevansa jonkinlainen vakuutus, jonka rahojen ilmoitettiin olevan epämääräisesti jonkinlaiselta vakuutusyhtiöltä. Sijoittaja saattoi tarkastella omia sijoituksiaan verkkopalvelun kautta omilla käyttäjätunnuksilla. Pyramidiin on saattanut sijoittaa rahojaan jopa 10 000 suomalaista.
Rikostutkinta

Keskusrikospoliisi on tutkinut verkostoa keväästä 2008 alkaen törkeinä petoksina ja rahankeräysrikoksina. Rikostutkimuksen mukaan jopa kymmeniä tuhansia henkilöä on huijattu. Sijoitukset olivat tyypillisesti muutamia kymmeniä euroja, mutta jotkut sijoitukset ylsivät tuhanteen euroon. Poliisin tietojen mukaan kukaan sijoittaneista ei saanut rahojaan takaisin. Sivusto keräsi vähintään satoja tuhansia euroja.
Alustavan epäilyksen mukaan sivuston pyörittäjät toimivat ulkomailta käsin, mutta kaikki epäillyt ovat suomalaisia. Verkostoon osallistuneilta vaadittiin tilinumeron lisäksi kotiosoitetta sekä kopiota passin kuvasivusta henkilötunnuksineen.
Turun keskusrikospoliisin tekemissä kotietsinnöissä löydettiin tavaroita ja asiakirjoja, jotka viittasivat uusiin huijauksiin. Rahojen jäljittäminen on työlästä, sillä ne kulkivat ulkomaalaisille tileille. Yhden suomalaishenkilön tilin kautta kiersi ulkomaille rahaa 269 000 euron arvosta.
Poliisi on kuulustellut kymmenkuntaa johtohenkilöä. Rahat on siirretty pitkällisen prosessin seurauksena veroparatiisiyhtiöihin ja ulkomaalaisille pankkitileille. Toiminnassa on ollut mukana joitakin samoja nimiä kuin Wincapita-verkostohuijauksessa, niin tekijöinä kuin uhreinakin. Rikostutkijan laskennan mukaan rahojen takaisinmaksu luvattuine tuottoineen olisi vaatinut kahdeksan miljardia euroa.
Tuomio

Ensin käräjäoikeus vapautti syytetyt rikosepäilyistä, mutta myöhemmin hovioikeus tuomitsi päätekijän 1 vuodeksi ja 10 kuukaudeksi ehdolliseen vankeuteen törkeästä petoksesta ja rahankeräysrikoksesta. Lisäksi hän joutui korvaamaan 56 000 euron rikoshyödyn.
Iași

| Iași |
| --- | --- |
 Iașin kulttuuripalatsi
 vaakuna
 Iași
 Koordinaatit: 47°09′44″N, 27°35′20″E 
Valtio:  Romania
Piirikunta:  Iași
Ensimmäinen asiakirjamaininta:  1408
Hallinto:  
 – Pormestari:  Gheorghe Nichita
Väkiluku (2011):  290 422
Aikavyöhyke:  UTC+2
 – Kesäaika:  UTC+3
 
 www.primaria-iasi.ro 
Infobox OKVirheellinen NIMI-arvo: 
Iași ([jaʃʲ], unk. Jászvásár) on noin 290 000 asukkaallaan yksi Romanian suurimmista kaupungeista ja samannimisen piirikunnan pääkaupunki. Se sijaitsee noin 500 kilometriä Bukarestista pohjoiseen lähellä Moldovan rajaa. Kaupungin halki virtaa Tonavan sivujoki Prut. Iași oli historiallisen Moldavian ruhtinaskunnan pääkaupunki sekä Moldavian ja Valakian yhdistyneen kuningaskunnan toinen keskus Bukarestin ohella.
Kaupunki tunnettiin aiemmin nimellä Jassy. Nimen arvellaan mahdollisesti periytyvän sarmaatteihin lukeutuvalta jazygien paimentolaisheimolta.
Historiaa

Kaupungin mainitsee ensimmäisen kerran voivodiruhtinas Alexandru cel Bun (Aleksanteri Hyvä) vuonna 1408. Moldavian ruhtinas Alexandru Lăpușneanu siirsi pääkaupunkinsa Suceavasta Iașiin vuoden 1564 paikkeilla. Iașin ovat polttaneet tataarit 1513, turkkilaiset 1538 ja venäläiset 1686. Vuonna 1734 kaupungissa riehui rutto.
Vuoden 1562 paikkeilla kreikkalainen seikkailija Jacob Basilicus perusti kaupunkiin kreikankielisen koulun ja luterilaisen kirkon. Paikallista kieltä alettiin käyttää opetuskielenä albanialaissyntyisen ruhtinas Vasile Lupun määräyksestä vuonna 1640. Alexandru Ioan Cuza perusti koko Romanian ensimmäisen yliopiston Iașiin vuonna 1860.
Iași toimi Romanian pääkaupunkina ensimmäisen maailmansodan aikana 1916–1918 Bukarestin ollessa saksalaisten miehittämänä.
Alueen pääasiallinen uskonto on tätä nykyä Konstantinopoliin suuntautuva ortodoksisuus (92,5 %), roomalaiskatolilaisten ollessa toisella sijalla (4,9 %).
Vielä 1800-luvun puoliväliin asti kaupungin väestöstä oli jopa kolmannes juutalaisia. Kaupungissa ilmestyi peräti jiddišinkielinen sanomalehti ja toimi jiddišinkielinen ammattilaisteatteri. Iașin pogromissa 29. kesäkuuta – 6. heinäkuuta 1941 tai sen jälkeen surmattiin puolet juutalaisista ja loput kuljettiin pois.
Nähtävyyksiä

Posliinista tunnetun kaupungin nähtävyyksiin kuuluvat muun muassa kulttuuripalatsi, Golian luostari, Kolmen hierarkin kirkko ja luostari Vasile Lupun ajoilta. Lisäksi siellä on Euroopan mahtavimpiin kuuluva kasvitieteellinen puutarha, jolla on pinta-alaa sata hehtaaria.
Aiheesta muualla

Kuvia tai muita tiedostoja aiheesta Iași Wikimedia Commonsissa
Glyme

| Glyme |
| --- | --- |
 Glyme Kiddingtonissa
Alkulähde:  Chipping Norton, Oxfordshire
Laskupaikka:  Evenlode, Oxfordshire
Maat:  Yhdistynyt kuningaskunta
Glyme on Evenloden sivujoki Oxfordshiressa Englannissa. Joki saa alkunsa Chipping Nortonin lähistöllä ja virtaa etelään  Old Chalfordin, Enstonen, Kiddingtonin, Glymptonin ja Woottonin pikkukaupunkien läpi. Woottonissa Glymeen liitty sen merkittävin sivujoki Dorn. Tämän jälkeen Glyme virtaa Woodstockissa sijaitsevan Blenheimin palatsin maiden halki ja laskee Everlodeen Bladonissa.
Glymen rannalla kulkee 26 kilometrin pituinen vaellusreitti Glyme Valley Way.
Aiheesta muualla

Kuvia tai muita tiedostoja aiheesta Glyme Wikimedia Commonsissa
Grown Man Shit

| Grown Man Shit Dougie D |
| --- | --- | --- |

Studioalbumin tiedot
 Julkaistu: 21. lokakuuta 2004
 Tyylilaji: rap
 Levy-yhtiö: SoSouth
Muut kannet
 Slowed & Chopped -painos
Dougie D muut julkaisut
| Go Hard or Go Home 2003 | Grown Man Shit 2004 | On Dey Azz 2008 |
Grown Man Shit on Dougie D:n  toinen studioalbumi, joka julkaistiin 21. lokakuuta 2004. Albumin Slowed & Chopped -versio julkaistiin 1. tammikuuta 2005.
Kappaleet

Intro
Talk About Dougie
So Fly
Get to Walk -N-
My Way (feat. Russell Lee)
P.I.M.P. (feat. Tony Montana)
Throw Ya Hands Up
Late Night (feat. Russell Lee)
What It Is
Roll Wit Me
Blaze Up
Service (feat. Russell Lee)
Still Can't Be Faded
Seeds of Reality (feat. K-Rino )
Niggaz & Bitches
Brand New
My Niggaz
Gonadotropiinit

Gonadotropiinit eli gonadotrooppiset hormonit ovat hormoneja, jotka säätelevät sukupuolirauhasten toimintaa. Näitä ovat muun muassa lutropiini, follitropiini sekä istukkahormoni, ja ne erittyvät aivolisäkkeen etulohkosta ja istukasta.
Gonadotropiineja vapauttaa gonadoliberiini.
Aiheesta muualla

Ovulaation induktio eli munasolun kypsytys- ja irrotushoito (Arkistoitu – Internet Archive)  Väestöliitto 2012
Alkoholin vaikutus miehen hormonitoimintaan[vanhentunut linkki]  KTL, Mielenterveyden ja alkoholitutkimuksen osasto 2004
MeSH: Gonadotropins (englanniksi)
Gouraincourt

| Gouraincourt |
| --- | --- |
 Kirkko
 Gouraincourt
 Koordinaatit: 49°17′42″N, 5°39′49″E 
Valtio:  Ranska
Alue:  Grand Est
Departementti:  Meuse
Arrondissementti:  Verdun
Pinta-ala:  
 – Kokonaispinta-ala:  5,45 km²
Väkiluku (2017):  59
Aikavyöhyke:  UTC+1
Postinumero:  55230
Suuntanumero(t):  55216
Infobox OKVirheellinen NIMI-arvo: 
Gouraincourt on kunta Koillis-Ranskassa Meusen departementissa Grand Estin alueella. Kunnassa asui 59 asukasta vuonna 2017 ja sen pinta-ala on 5,45 neliökilometriä.
Gouraincourtin väkiluku on kasvanut 16 asukkaalla vuodesta 2007, jolloin kunnassa asui 43 asukasta. Vuonna 2012 kunnan väkiluku oli 51, eli siellä asui kahdeksan asukasta vähemmän kuin vuoden 2017 väestönlaskennassa.
Aiheesta muualla

Kuvia tai muita tiedostoja aiheesta Gouraincourt Wikimedia Commonsissa
Gail Davis

Davis Gene Autryn seurassa.
Gail Davis, oik. Betty Jeanne Grayson, (5. lokakuuta, 1925 – 15. marraskuuta, 1997) oli yhdysvaltalainen näyttelijätär. Hän esitti muun muassa Annie Oakleya samannimisessä televisiosarjassa vuosina 1954–1956.
Davis, syntymänimeltään Betty Jeanne Grayson, syntyi Little Rockissa, Arkansasissa 5. lokakuuta vuonna 1925. Davis lauloi ja tanssi pikkutytöstä asti. Hän myös ratsasti. Valmistumisensa jälkeen Davis lähti opiskelemaan Bryn Mawriin, Pennsylvaniaan. Opintonsa hän täydensi Teksasin yliopistossa Austinissa, jossa hän tapasi myös tulevan aviomiehensä Bob Davisin. He menivät naimisiin vuonna 1945 ja saivat yhdessä yhden lapsen, Terrie-nimisen tyttären, joka syntyi vuonna 1952. Davis erosi miehestään vielä samana vuonna.
Vuonna 1947 Davis miehineen oli muuttanut Hollywoodiin, Kaliforniaan aloittaakseen uransa valkokankailla. Hän otti taiteilijanimekseen Gail Davisin. Hänen ensimmäinen roolinsa oli lyhytelokuvassa In Room 303 (1947). Hän teki vielä muutaman pienen roolin ennen kuin sai sivuosan western-elokuvasta The Far Frontier (1948). Elokuva aloitti Davisin uran westernien parissa; seuraavan kuuden vuoden ajan hän esiintyi lukuisissa elokuvissa, joista kaikki olivat lännenelokuvia. Hän teki muun muassa 14 elokuvaa "laulavan cowboyn" Gene Autryn kanssa. 1950-luvulla hän siirtyi osittain televisioon ja vieraili useissa western-sarjoissa kuten The Lone Ranger ja The Cisco Kid sekä ystävänsä Gene Autryn omassa show’ssa.
Davis oli lisäksi taitava ratsastaja ja hän kiersi Autryn kanssa Pohjois-Amerikkaa tämän kiertävän rodeon kanssa. Vuosina 1954–1956 Davis esitti tarkka-ampuja Annie Oakleya samannimisessä televisiosarjassa, joka sai myös yhden Emmy-ehdokkuuden parhaasta western-sarjasta. Hän vetäytyi viihdealalta 1960-luvulla, mutta teki vielä useita vierailuja esimerkiksi filmifestivaaleilla.
Davis kuoli syöpään 15. marraskuuta vuonna 1997 Los Angelesissa, Kaliforniassa ja hänet on haudattu sinne Hollywood Hills-hautausmaalle. Davisillä on myös tähti Hollywoodin Walk of Famella osoitteessa 6385 Hollywood Bulevard. Hänet on myös kuolemansa jälkeen ikuistettu National Cowgirl Museum and Hall of Fameen Teksasiin.
Aiheesta muualla

Gail Davis Internet Movie Databasessa. (englanniksi)
The Heroines:Gail Davis
Find a Grave: Gail Davis
Gail Davis Cowgirl Hall of Famessa (Arkistoitu – Internet Archive)
Gomphotheriidae

| Gomphotheriidae |
| --- | --- |
 Gomphotherium productumin yksilö American Museum of Natural Historyssä
 Mioseeni - Holoseeni 12–0,006 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Norsueläimet Proboscidea
Heimo::  †Gomphotheriidae  Hay, 1922
Suvut
 Alaheimo Gnathabelodontinae †Gnathabelodon Barbour & Sternberg, 1935  Alaheimo Gomphotheriinae †Gomphotherium Burmeister, 1837  †Megabelodon Barbour 1914  Alaheimo Sinomastodontinae †Sinomastodon Tobien et al., 1986  Alaheimo Rhynchotheriinae †Rhynchotherium Falconer, 1868  Alaheimo Cuvieroniinae †Amahuacatherium? Campbell et al., 2000  †Cuvieronius Osborn, 1923  †Stegomastodon Pohlig, 1912  †Haplomastodon Hoffstetter, 1950  †Notiomastodon Cabrera, 1929  Alaheimo incertae sedis †Eubelodon Barbour 1914 
Katso myös
   Gomphotheriidae Wikispeciesissä   Gomphotheriidae Commonsissa 
Infobox OKNimi-testi OK: 
Gomphotheriidae on monimuotoinen sukupuuttoon kuolleiden norsueläinten heimo. Ne olivat levinneet laajalle Pohjois-Amerikassa mioseeni- ja plioseeni-epokkien aikana, 12–1,6 miljoonaa vuotta sitten. Jotkut elivät osissa Euraasiaa, Beringiaa, ja suuren Amerikan eläimistövaihdon jälkeen, Etelä-Amerikkaa.
Noin viisi miljoonaa vuotta sitten ne alkoivat vähitellen jäädä modernien norsujen syrjäyttämiksi. Kahdesta viimeisestä eteläamerikkalaista suvusta Cuvieronius kuoli sukupuuttoon vasta suunnilleen 9 000 vuotta sitten. Stegomastodonin 6 000 vuotta vanhoja jäänteitä on löydetty Magdalenan jokilaaksosta, Kolumbiasta. Gomphotheerit selvisivät myös Meksikossa ja Keski-Amerikassa aina pleistoseenin lopulle.
Stegomastodon Smithsonianilla
Aiheesta muualla

Mikko's Phylogeny Archive: †Gomphotheriidae
Hakassia

| Hakassian tasavalta Хакасия Республиказы1 Республика Хакасия2 |
| --- | --- |

 Lippu:  Vaakuna
 Hakassian sijainti Venäjän federaation kartalla
 Koordinaatit: 61.6683°N, 50.8347°E 
Valtio:  Venäjä
Perustettu:  kansallinen piirikunta 1923
aut. alue:  20. lokakuuta 1930
Tasavalta:  1991
Hallinto:  
 – hallinnollinen keskus:  Abakan (nimenä v:een 1925 asti Ust Abakanskoje, 1925-31 Hakassk)
 – suurin kaupunki:  Abakan (166 500 asukasta)
 – Päämies:  Valentin Konovalov
Pinta-ala:  61 900 km²
Väkiluku (2003):  572 409
 – väestötiheys:  9,3 as./km²
Kielet:  hakassi ja venäjä
Symbolit:  
 – Lippu:  Hakassian lippu
 – Vaakuna:  Hakassian vaakuna
 – Kansallislaulu:  Xakas gįmn 
 
www.gov.khakasnet.ru
 Aikavyöhyke UTC +7 (MSK+4) 1Hakassinkielinen nimi - Hakasija Respublikazõ 2Venäjänkielinen nimi - Respublika Hakasija 
Hakassia (hakassiksi: Хакас Республиказы; ven. Респу́блика Хака́сия) on Venäjän federaatioon kuuluva tasavalta Etelä-Siperiassa. Sen rajanaapureina ovat pohjoisessa ja idässä Krasnojarskin aluepiiri, etelässä Tuva ja Altain tasavalta, lännessä Kemerovon alue.
Historia

Hakassien esi-isien asuinalue oli kirgiisien vaikutuksen alaisena 500-luvulta lähtien. Kirgiisien valta oli kuitenkin vaihtelevaa. Kuten muutkin lähialueiden kansat, hakassitkin joutuivat mongolien valtaan 1200-luvulla. Turkkilais-tataarilaiset hakassit sekoittuivat mongoleihin ja näin syntyivät nykyiset hakassit, jotka jakaantuvat viiteen eri heimoon.
Venäjä valtasi tämän Kirgiisien maan tai Khongorain nimellä tunnetun alueen 1700-luvulla. Osa hakasseista luopui paimentolaiselämästään ja monet käännytettiin kristinuskoon. Alueelle perustettiin kultakaivoksia, jolloin alueelle alkoi muuttaa venäläistä väestöä. Hakasseja kutsuttiin Abakanin tai Minusinskin tataareiksi, kunnes Neuvostoliiton alkuaikoina hakassien viidelle heimolle annettiin virallinen yhteisnimi hakassit.
Hakassien kansallinen piirikunta perustettiin vuonna 1923 ja siitä tuli 20. lokakuuta 1930 Hakassien autonominen alue, joka oli hallinnollisesti osa Krasnojarskin aluepiiriä. Neuvostoliiton venäläistämispolitiikasta huolimatta paikallinen kulttuuri säilyi; esimerkiksi šamaanit paransivat edelleen sairaita. Neuvostoliiton hajoamisprosessin käynnistyttyä Hakassian autonominen piirikunta julistautui tasavallaksi vuonna 1991. Tämän jälkeen Hakassia ei enää kuulunut Krasnojarskin aluepiiriin.
Maantiede

Hakassian pinta-alasta noin 65 prosenttia on vuoristoa ja loput kumpuilevaa tasankoa. Hakassian korkein vuori Karagoš on 2 930 metriä merenpinnasta. Tasangot keskittyvät maan itärajalla virtaavan Jenisein ja sen lisäjoen Abakanin laaksoihin. Muita merkittäviä jokia ovat Obin vesistöalueeseen kuuluvat Tom, Beliy, Iius ja Tšernyi Iius. Alueen järvistä suurimmat ovat makeavetiset Tšernoe, Fyrkal ja Itkul’ sekä suolajärvet Bele ja Šira. Tasankojen arokasvillisuus vaihtuu metsäksi vuoristoja kohti mentäessä. Yli 40 % maan pinta-alasta on metsien peitossa. Yleisimmät puulajit ovat sembramänty ja lehtikuusi.
Talous

Hakassit ovat olleet perinteisesti paimentolaisia ja yhä vieläkin kaksi kolmasosaa heistä saa elantonsa maito- ja lihakarjan sekä lampaiden kasvatuksesta. Lisäksi Hakassiassa viljellään maata ja kasvatetaan siipikarjaa. Tasavallan suurten metsävarojen vuoksi pääteollisuudenalat ovat metsä- ja puunjalostusteollisuus. Lisäksi on elintarviketeollisuutta ja sähköenergian tuotantoa. Vuoriteollisuus tuottaa kivihiiltä, rautaa, värimetalleja ja marmoria. Lisäksi käsiteollisuus on säilynyt Hakassiassa hyvin.
Maan liikenteellisenä keskuksena on pääkaupunki Abakan, josta on hyvät tie- ja lentoyhteydet. Abakanista on rautatieyhteys pohjoiseen Atšinskiin, itään Taišetiin ja länteen Novokuznetskiin.
Väestö

Vuonna 1996 Hakassian väkiluku oli 586 000 asukasta, joista alkuperäisväestöä hakasseja on vain 11,1 %. Tasavallan suurin etninen ryhmä on venäläiset 79,5 %. Lisäksi on ukrainalaisia 2,3 %, saksalaisia 2,0 % ja muita 5,1 % (koostuu 113 etnisestä ryhmästä). Hakassit ovat viidestä heimosta koostuva turkkilais-tataarilainen kansa. Hakasseille on onnistuttu luomaan yhteinen kirjakieli, vaikka eri heimojen murteet poikkeavat toisistaan huomattavasti.
Pääkaupunki Abakan on samalla suurin kaupunki 166 500 asukkaallaan. Abakanin lisäksi maassa on vain neljä muuta kaupunkia, joista suurimmat ovat Tšernogorsk (79 300 as.) ja Sajanogorsk (56 200 as.).
Hallinnollinen jako

Hakassia on jaettu hallinnollisesti viiteen kaupunkialueeseen ja kahdeksaan piiriin.
Hallinnollinen jako > Kaupunkialueet

Abakan
Abaza
Tšernogorsk
Sajanogorsk
Sorsk
Hallinnollinen jako > Piirit

Altain piiri (Алтайский)
Askizin piiri (Аскизский)
Bejan piiri (Бейский)
Bogradin piiri (Боградский)
Ordžonikidzevskojen piiri (Орджоникидзевский)
Širan piiri (Ширинский)
Taštypin piiri (Таштыпский)
Ust-Abakanin piiri (Усть-Абаканский)
Aiheesta muualla

Wikimedia Commonsissa on kuvia tai muita tiedostoja aiheesta .
Iatmulit

Iatmulit ovat kansa Papua-Uuden-Guinean Sepikjoen keskijuoksun tulvatasangoilla. Iatmuleja on noin 10 000, ja vuoden 2003 arvion mukaan 8 440 henkilöä puhuu edelleen iatmulin kieltä. Itamulit ovat jakaantuneet itäisiin (Woliagui), keskisiin (Palimbei) ja läntisiin (Nyaura) alueellisiin ryhmiin.
Historia

Iatmulien kansanperinteen mukaan heidän esi-isänsä tulivat Sawosin alueelta tai jokea pitkin jostain muualta lännestä. Sepikjoen tulvatasangot ovat melko nuoria, ja ne muodostuivat noin 1 000 vuotta sitten. Vielä 5 000 sitten alue oli merenpohjaa. Iatmulien alueesta tuli Saksan siirtomaa 1800-luvulla, ja siirtomaa-aikana Sepikjoki toimi tärkeänä kulkuväylänä siirtomaaviranomaisille. Iatmulien luokse järjestettiin tutkimusretkikunta vuonna 1886, jota seurasi useampikin muu retkikunta. Ensimmäisen maailmansodan jälkeen alue päätyi Australian hallintaan. Australialaisviranomaiset kitkivät alueella harjoitetun pääkallonmetsästyksen 1930-lukuun mennessä. Aikoinaan pääkalloja pidettiin voitonmerkkeinä, jotka kuvastivat elämän ja kuoleman kiertokulkua. Nykyisin iatmuleja on muuttanut perinteisen alueensa ulkopuolellekin, ja iatmuliyhteisöjä on esimerkiksi Wewakin, Madangin ja Rabaulin kaupungeissa.
Kulttuuri > Elinkeinot

Päivittäisen ruuan hankinta on iatmulien keskuudessa ollut perinteisesti naisten tehtävä. Itamulinaiset kalastivat ja kävivät kauppaa kalalla ja saagolla, joita vaihdettiin vihanneksiin, hedelmiin ja astioihin. Miehet metsästivät silloin tällöin villisikoja, krokotiileja ja muita eläimiä. Jatkuvaa vastuuta ryhmän toimeentulosta heillä ei kuitenkaan ollut. Aiemmin miehet keskittyivät sotimiseen ja siihen liittyviin rituaaleihin.
Kulttuuri > Asuminen

Iatmulit asuvat kylissä, jotka jakaantuvat erillisiin taloryhmiin. Taloryhmät jakaantuvat edelleen sosiaalisesti kahteen osaan parien periaatteen mukaan. Esimerkkeinä joki-metsä ja mies-nainen. Jako koskee myös klaaneja, ja talojen paikat määräytyvät klaanien mukaan. Taloryhmä voidaan purkaa, ja suurin pysyvä yksikkö on kylä. Kylissä on yleensä yksi miestentalo. Miestentalo voi olla jopa 12 metriä korkea, ja sen julkisivu on koristeltu.
Aiheesta muualla

Kuvia tai muita tiedostoja aiheesta Iatmulit Wikimedia Commonsissa
Iatmulien seremoniallinen naamio 1800-luvun lopulta tai 1900-luvun alulta. Metropolitan Museum of Art
Groznyin hyökkäys 2014

| Groznyin hyökkäys 2014 |
| --- | --- |

Paikka:   Groznyi, Venäjä
Ajankohta:  4. joulukuuta 2014   (UTC+4)
Kuolleita:  10 turvallisuusjoukkojen jäsentä 3 liikennepoliisia 9 hyökkääjää
Haavoittuneita:  28
Epäilty/epäillyt:  Kaukasian emiraatti
Groznyin hyökkäys 2014 sattui 4. joulukuuta 2014, kun separatistisen Kaukasian emiraatin jäsenet hyökkäsivät poliisiasemalle Groznyissä ja linnoittautuivat tämän jälkeen useaan rakennukseen taistellen paikallisten turvallisuusjoukkojen kanssa.
Hyökkäys

Hyökkääjät saapuivat kolmella autolla tiukasti vartioituun Groznyihin kello yhdeltä yöllä, jolloin he tulittivat liikennepoliisin tarkastuspistettä surmaten kolme liikennepoliisia. Tämän jälkeen hyökkääjät saapuivat Groznyin lehdistötalolle, joka tuhoutui myöhemmin päivällä tulipalossa. Hyökkääjistä kuusi kuoli lehdistötalolla. Myöhemmin he ottivat haltuunsa myös koulurakennuksen, jossa ei kuitenkaan tapahtumien aikana ollut oppilaita. Venäjän televisio esitti turvallisuusjoukkojen tulitusta rakennusta vastaan automaattiasein ja singoin.
Seuraukset

Hyökkäyksen tekijöiksi ilmoittautuivat Kavkaz Center -verkkosivuilla julkaistulla videolla Kaukasian emiraatin jäsenet, jotka sanoivat kyseessä olleen koston musliminaisten alistamisesta. Hyökkäys tehtiin päivää ennen Tšetšenian ensimmäisen sodan alkamisen 20-vuotispäivää. Samalla videolla hyökkäyksen kerrotaan tehdyn Aslan Byutukayevin käskystä. Venäläislähteiden mukaan yhteenotossa kuoli 10 turvallisuusjoukkojen jäsentä ja haavoittui 28. Tšetšenian presidentti Ramzan Kadyrov ilmoitti yhdeksän hyökkääjän kuolleen.
Groznyin lehdistötalo tulessa.
Grexit

Grexit on termi, jonka loivat Citigroupin ekonomistit vuonna 2012, ja se on yhdistelmä englannin kielen sanoista "Greece" (Kreikka) ja "exit" (ulos). Se kehitettiin Kreikan velkakriisin aikana, ja se tarkoittaa Kreikan mahdollista poistamista euroalueesta. Grexitin toteutumista pidetään vielä mahdollisena, ellei suoriteta maan velkojen leikkaamista.